  Туспуктэм: Константин Вознесенских Анжелика Тихонова корреспондент Гужем Ижын Удмуртиысь кун филармонилэн «Музыка летом» фестивалез ортчоз. Со сярысь кар администрацилэн пресс-службаез ивортӥз. Фестиваль улсын нырысетӥез ужрад 30-тӥ куартолэзе ортчоз. 19 часын Шор площадьын Удмуртиысь кун симфони оркестр шудоз. Бӧрысь быдэс гужем ӵоже улэп крезьгур Киров нимо паркын, Драгунов нимо скверын, Гужем садын, Вормон паркын, Усьтэм садын но мукет кар площадкаосын чузъяськоз. Удмуртиысь кун филармонилэн ивортэмезъя, инвожое калыкез, Удмуртиысь кун симфони оркестр сяна, «Золотая мелодия», «Арсенал – Бэнд» оркестръёс, «Италмас», «Танок», «Шулдыр ӝыт» ансамбльёс но Удмуртиысь хор капелла шулдыртозы. Пусъём, «Музыка летом» фестиваль нырысьсэ 2015-тӥ арын ортчиз. Соку Удмуртиысь кун филармониысь артистъёс ужъюртсы палан шатёрын шудӥзы. Кӧня ке ар ӵоже фестиваль паськытгес но паськытгес вӧлмиз. Озьы, 2021-тӥ арын со Удмуртиысь куинь каръёсын ортчиз. Тегъёс: Удмуртия Ижкар крезьгур Филармония Мерлык фестиваль  